google/wiki40b huggingface dataset:
Isenay

Poloha

Obec má rozlohu 20,17 km². Najvyšší bod je položený 275 m n. m. a najnižší bod 196 m n. m.

Obyvateľstvo

Počet obyvateľov obce je 121 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Eidothea (dcéra Euryta)

Eidothea (starogr. Εἱδοθέα – Eidothea, lat. Eidothea) je v gréckej mytológii dcéra kárskeho kráľa Euryta.
Podľa antického autora Antonina Liberala sa kárska princezná Eidothea vydala za Miléta v meste Milétos, ktoré jej manžel založil po úteku z jeho rodnej Kréty. Milétos bol krásny muž o ktorého priateľstvo a náklonnosť sa na Kréte uchádzali synovia Európy a najvyššieho boha Dia, Minós a Sarpédón. Keď neuspeli, neodbytný Minós sa ho rozhodol zmocniť násilím, chápavejší Sarpédón preto Milétovi navrhol, aby Krétu radšej opustil.
Eidothea a Milétos sa stali rodičmi dvojičiek, syna Kauna a dcéry Byblis.
Lusignan-Petit

Poloha

Obec má rozlohu 7,35 km². Najvyšší bod je položený 198 m n. m. a najnižší bod 46 m n. m.

Obyvateľstvo

Počet obyvateľov obce je 365 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dezize-lès-Maranges

Poloha

Obec má rozlohu 5,1 km². Najvyšší bod je položený 520 m n. m. a najnižší bod 270 m n. m.

Obyvateľstvo

Počet obyvateľov obce je 192 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Oroix

Poloha

Obec má rozlohu 8,9 km². Najvyšší bod je položený 384 m n. m. a najnižší bod 276 m n. m.

Obyvateľstvo

Počet obyvateľov obce je 117 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lunar Orbiter 1

Základné údaje

Označenie Lunar Orbiter mala kvôli zvolenej orbite okolo Mesiaca. Jej váha bola 386 kg. Okrem iného bola vybavená brzdiacim motorom a fotografickým systémom. Dva objektívy umožňovali snímať detaily s veľkosťou 1 metra z výšky 80 km. Na 70mm film sa zmestilo 200 dvojexpozícií, ktoré boli rádiovou cestou odosielané na Zem.

Priebeh misie

Sonda s raketou Atlas/Agena D odštartovala 10. augusta 1966 z kozmodrómu Eastern Test Range na Floride v USA. Po štarte bola sonda navedená na obežnú dráhu okolo Mesiaca, ktorá bola postupne vďaka motorom zmenená, takže 14. augusta obiehala Mesiac vo výške 189 – 1 868 km a o štyri dni neskôr začala snímkovať prvú sériu. Dňa 18. augusta bola dráha pozmenená a bolo tak možné začať ďalšie fotografovanie, tentokrát miest uvažovaných ako ciele pripravovaných misií Apolla. Sonda taktiež vyhotovila z tejto vzdialenosti snímky Zeme. K zmene parametrov obežnej dráhy došlo tiež 25. augusta a z tejto dráhy boli na Zem odoslané posledné snímky.
Okrem fotografovania sonda uskutočňovala meranie radiácie a koncentrácie mikrometeoritov.
Dva mesiace po štarte, dňa 29. októbra 1966, keď už sonde dochádzalo palivo pre uskutočňovanie zmien dráhy a orientácie, bol naposledy na 97 sekúnd zapálený brzdiaci motor a sonda po 527 obehoch skončila pádom na povrch Mesiaca.
Tanád

Polohopis

Nachádza sa v centrálnej časti pohoria, na východnom okraji geomorfologického podcelku Hodrušská hornatina. Južným smerom ležia Štiavnické Bane, Banská Štiavnica je zhruba 1,5 km severovýchodne a na východnom úpätí leží tajch Klinger. Severným smerom pokračuje horský hrebeň vrchom Paradajs (938,9 m n. m.) a tieto takmer rovnako vysoké vrchy vytvárajú západný okraj silne rozrušenej kaldery Štiavnického vulkánu. Na západnom úpätí leží Horný Hodrušský tajch, ktorý odvádza vodu zo starých šácht do Hodrušského potoka, no v súčasnosti slúži aj ako zásobáreň technickej vody pre blízke športovo-rekreačné stredisko.

Prístup

Vrch Tanád patrí do Chránenej krajinnej oblasti Štiavnické vrchy a keďže celá oblasť Štiavnických vrchov je vybavená hustou sieťou značených turistických chodníkov, je aj tento vrch prístupný z viacerých smerov. Blízkosť Štiavnických baní a Banskej Štiavnice, čoby mestských pamiatkových rezervácií a lokalít na zozname UNESCO, umožňuje ľahkú dostupnosť vrchu. Prístup  červeno značenou trasou vedie z rázcestia Červená studňa cez vrchol Paradajs, z južného smeru z rázcestia Farárová hôrka. Zo Štiavnických Baní vedie z lokality Horná Roveň  žto značený chodník.
Château-la-Vallière (obec)

Poloha

Obec má rozlohu 21,94 km². Najvyšší bod je položený 110 m n. m. a najnižší bod 58 m n. m.

Obyvateľstvo

Počet obyvateľov obce je 1 668 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Atanáz Orosz

Životopis

Narodil sa v maďarskom meste Níreďháza. Vyštudoval filozofiu a teológiu na Katolíckej univerzite Petra Pázmányho v Budapešti. Po ukončení štúdií 4. augusta 1985 prijal kňazskú vysviacku. Ako kňaz pokračoval na štúdiách v Ríme.
V roku 1991 vstúpil do benediktínskeho noviciátu, kde prijal meno Atanáz. Medzi rokmi 1993-1995 pôsobil na vysokej škole v Níreďháze. Slávnostné sľuby zložil 19. júla 1996 a v roku 1999 založil Monastier Kristovho vzkriesenia v Dámóci, kde žil až do roku 2008.
Pápež Benedikt XVI. ho vymenoval za exarchu Miškoveckého exarchátu. Chirotóniu prijal 5. marca z rúk arcibiskupa Cyrila Vasiľa a spolusvätiteľmi boli Ján Babjak a Péter Fülöp Kocsis. Pri povýšení Maďarskej gréckokatolíckej cirkvi na metropoliu, bol Miškovecký exarchát povýšený na eparchiu a Atanáz Orosz na jej prvého eparchu. Zároveň ešte 7 mesiacov spravoval novovzniknutú Níreďházsku eparchiu ako apoštolský administrátor.
Arces-Dilo

Poloha

Obec má rozlohu 27,02 km². Najvyšší bod je položený 288 m n. m. a najnižší bod 198 m n. m.

Obyvateľstvo

Počet obyvateľov obce je 594 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Étrépilly (Seine-et-Marne)

Poloha

Obec má rozlohu 13,18 km². Najvyšší bod je položený 140 m n. m. a najnižší bod 66 m n. m.

Obyvateľstvo

Počet obyvateľov obce je 848 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Citroën AC6

Popis

C6 bola predstavená v roku 1928 na Parížskom autosalóne. Model C6 je dizajnovo podobný modelu C4. Na rozdiel od C4, model C6 predstavoval najluxusnejší automobil v ponuke Citroënu a mal prvý 6 valcový motor od Citroënu. Dizajnovo sa odlišoval od C4 hlavne dĺžkou kapoty, doplnkami a luxusnejším prevedením. C6E bola rozšírená na 1,39 m aby konkurovala modelu Renault VivaSix.
V roku 1929 sa model C6E zmenil na C6F. Karoséria bola rozšírená na 1,42 m. V roku 1930 vznikla verzia C6 Landaulet pre pápeža Pio XI., dnes je umiestnená v múzeu vo Vatikáne pod názvom "Lictoria Sex".
Od roku 1931 bol k dispozícií aj v luxusnom prevedení C6 CGL (Citroën Grand de Luxe). C6 CGL vychádzala z modelu C6F ale s bohatším dekorovaním a výbavou interiéru.
Model C6G bol použitý mnohými návrhármi a karosármi pre exkluzívne automobily, využívali ju napríklad výrobcovia SICAL, Vanvooren, CHAPRON, Letourneur et Marchand, Labourdette, Busson.
C6 v roku 1932 postupne nahradil modely Rosalie 15. Z modelu C6F vznikol neskôr model terénneho vozidla Kegresse, ktoré ako prvé prešlo do Číny vo výprave nazvanej Žltá cesta.

Motor s plávajúcim uložením

V októbri roku 1931, dostala C6 nové plávajúce uloženie motora. Technológia mala označenie Citroen Moteur Flottant. Plávajúce uloženie motora zlepšovalo komfort posádky, znížením vibrácií prenášaných do kabíny. Technológia prispela aj k vyššej spoľahlivosti lebo diely karosérie a podvozku neboli vystavené vibráciám od motora. Technológia bola prevzatá a vylepšená z americkej automobilky Chrysler, ktorá ju označovala Floating Power. Vynálezcami však boli francúzsky vedci Pierre Lemaire a Paul Aubarède, ktorý vytvorili teoretickú štúdiu o vibráciách.

Nákladná verzia

Vďaka silnému 6 valcovému motoru bola C6 vhodným základom pre mnoho nákladných verzií vrátane menších dodávok alebo autobusov.
Bedári

Bedári (franc. Les Misérables) je román od francúzskeho spisovateľa Victora Huga, ktorý bol vydaný v roku 1862 a patrí k najznámejším dielam 19. storočia.
Hlavným hrdinom príbehu je bývalý galejník Jean Valjean, ktorý sa snaží očistiť od svojej minulosti. Okrem neho v diele vystupuje množstvo ďalších postáv a dej sa odohráva vo Francúzsku 19. storočia, v búrlivom období napoleonských vojen, reštaurácie a nasledujúcich desaťročí.
Hugo vo svojom diele skúma podstatu dobra a zla a snaží sa upozorniť na sociálne problémy a nedostatky zákona. Tým nepriamo nadväzuje aj na svoje skoršie romány Posledný deň odsúdenca (1829) a Claude Gueux (1834). Okrem toho sa v Bedároch objavujú aj témy ako francúzska história, Paríž a jeho architektúra, politika, náboženstvo či láska. Hugo sa pri písaní nechal inšpirovať viacerými skutočnými osobami a udalosťami a vytvoril tak rozsiahle dielo, v ktorom sa stretajú prvky romantizmu s realizmom, sociálnym i psychologickým románom. Odkaz Bedárov ostáva aktuálny i dnes a možno aj tomuto faktu vďačí román za svoju stále živú popularitu – bol viackrát spracovaný do filmovej podoby, no známy je aj ako rovnomenný muzikál, ktorý už vyše dvadsať rokov dobýja svetové divadlá.

O románe

Spoločenská spravodlivosť a jej vzťah k ľudskej dôstojnosti boli témy, ktoré Hugo vždy považoval za veľmi dôležité. Už pred vydaním románu Posledný deň odsúdenca sa začal zaujímať o život trestancov a galejníkov – okrem iného navštívil aj galeje v Toulone a väzenie v Bicêtre, aby tu spoznal životné podmienky a správanie väzňov a neraz aj ich smutné príbehy. V roku 1834 vydáva dielo inšpirované práve jedným z takýchto príbehov - Claude Gueux. Kým v oboch týchto dielach protestuje proti trestu smrti a jeho neľudskosti, Hugo začína snívať o diele oveľa väčšieho rozsahu, s témou oveľa širšie zameranou. Usilovne zbiera materiál, robí si poznámky a okolo roku 1845 sa konečne púšťa do písania diela s dočasným názvom Jean Tréjean, ktorý sa neskôr mení na Biedy. Román má mať 4 časti: príbeh svätca, príbeh trestanca, príbeh ženy a príbeh bábiky. Avšak búrlivý rok 1848 na čas odpúta Hugove myšlienky od tejto práce. Čoskoro prichádzajú roky vyhnanstva a tak Hugo otvára svoj kufor s rukopisom až o 12 rokov neskôr, teda v roku 1860 na ostrove Guernsey. V roku 1862 je dielo konečne pripravené na vydanie.
Millennium Tower I

Millennium Tower I je výšková budova v Bratislave, ktorá je súčasťou komplexu Polus City Center. Je vysoká 80 metrov, bola to prvá výšková budova v komplexe a slúži na administratívne účely. Veľkú časť budovy má v prenájme spoločnosť T-Mobile.

Architektúra

Administratívna budova, pôdorysných rozmerov 46,5 x 25,5 m s 18 podlažiami (jedno podzemné podlažie) a s výškou 73,8 m, tvorí najvyššiu časť stavby. Nosná konštrukcia budovy je tvorená monolitickým ŽB jadrom s rozmermi 17,7 x 9,40 m, stĺpmi v module 6,0 x 9,0 m s prierezom 800 x 800,600 x 600 až po rozmer 300 x 300 mm (v hornej časti), ktoré podpierajú monolitické železobetónové bezprievlakové stropné dosky hrúbky 280 mm.
Založenie objektu je na doske hrúbky 1,8 m. Z hľadiska nosného systému ide o systém s nosným jadrom a kyvnými stĺpmi. Globálnu statiku, t. j. výpočet budovy ako celku, vrátane odozvy na zaťaženie vetrom, seizmické zaťaženie a realizačný projekt až po l.NP, spracovala firma IDO Hutný projekt a.s. Firma Konstrukt plus s.r.o.vypracovala projekt od prvého nadzemného podlažia.
Epistrofos (syn Ifita)

Epistrofos (starogr. Ἐπίστροφος – Epistrofos) je v gréckej mytológii syn fóckeho kráľa Ifita.
Epistrofos sa so svojim bratom Schediom ako mnohí iní achájski urodzení mladíci uchádzali o ruku krásnej Heleny, ktorá sa nakoniec vydala za spartského kráľa Menelaa. Keď neskôr trójsky princ Paris vyvolal únosom Heleny trójsku vojnu, bratia sa do vojenskej výpravy Achájcov zapojili a k brehom Tróje priviedli z Fókie vojsko na štyridsiatich lodiach. Schedios trójsku vojnu neprežil, zomrel na trójskej pláni, keď ho zasiahol oštep Priamovho syna Hektora.
Keď antický autor Pausanias navštívil v druhom storočí Antikyru vo Fókii, uvidel kamennú hrobku, o ktorej sa od miestnych ľudí dozvedel, že sú v nej pochovaní synovia Ifita, ktorí bojovali v trójskej vojne. Epistrofos sa podľa nich z Tróje vrátil a zomrel vo svojej rodnej krajine a Schedios zomrel v Tróade a jeho kosti priniesli domov, kde ich pochovali.
Trouble in Paradise

Recenzie

Album dostal zväčša pozitívne recenzie od hudobných kritikov. Napr. Metacritic mu pridelil 76 bodov zo 100  a magazín Rolling Stone 3 a pol hviezdičky z piatich.
Goudargues

Poloha

Obec má rozlohu 30,27 km². Najvyšší bod je položený 332 m n. m. a najnižší bod 70 m n. m.

Obyvateľstvo

Počet obyvateľov obce je 1 063 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hyenville

Poloha

Obec má rozlohu 3,39 km². Najvyšší bod je položený 53 m n. m. a najnižší bod 7 m n. m.

Obyvateľstvo

Počet obyvateľov obce je 315 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hauteville (Aisne)

Poloha

Obec má rozlohu 7,1 km². Najvyšší bod je položený 151 m n. m. a najnižší bod 75 m n. m.

Obyvateľstvo

Počet obyvateľov obce je 168 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Leo von Caprivi

Biografia

Narodil sa na zámku Charlottenburg v Berlíne v Prusku. Otec Julius Leopold von Caprivi (1797 – 1865) bol právnikom, neskôr sa stal sudcom pruského najvyššieho súdu a členom pruskej snemovne lordov.
Jeho matka bola Emilie Köpke, dcéra Gustava Köpkeho riaditeľa gymnázia v Berlíne, ktoré navštevoval aj Capriviho predchodca Otto von Bismarck.
V roku 1849 vstúpil do pruskej armády. Slúžil v druhej Šlesvickej vojne v roku 1864, v Prusko-rakúskej vojne v roku 1866 a v Prusko-francúzskej vojne v rokoch 1870 – 1871. Dosiahol hodnosť podplukovníka. Za svoje zásluhy získal vojenské vyznamenanie Pour le Mérite.
Po Prusko-francúzskej vojne pôsobil na pruskom ministerstve vojny. V roku 1882 sa stal veliteľom 30. pešej divízie pri Metz.
20. marca 1890 bol menovaný nemeckým kancelárom. Funkciu v úrade skončil 26. októbra 1894.
Zámocký park v Pezinku

História

V období vybudovania parku boli v okolí zámku vysadené vzácne dreviny pod ktorými sa nachádzali pomníky obľúbených grófskych psov. Zámocký park sa postupom času stal miestom oddychu nie len pre grófstvo, ale aj širokú verejnosť. Od roku 1931 park vlastní mesto Pezinok, ktoré sa o jeho stav stará dodnes. V parku sa nachádzajú mnohé vzácne dreviny, ako platan, magnólia alebo gledíčia trojtŕňová.
V súčasnosti majú návštevníci možnosť oboznámiť sa s názvami rastlín a živočíchov, ako aj s bližším popisom ich výskytu v Zámockom parku na náučnom chodníku. V parku sa náchádza aj Pezinský zámok a centrum voľného času.
Od 18. marca 2019 až do odvolania je uzavretý kvôli bezpečnostnej údržbe stromov a parku.
Unescoceratops

Nález

Holotyp s označením TMP 95.12.6 pozostáva z neúplnej zubnej kosti, objavenej v lokalite Black Coulee (kedysi Deadhorse Coulee), neďaleko Writing-on-Stone Provincial Park v súvrství Dinosaur Park, ktoré sa datuje do obdobia vrchnej kriedy (stupeň kampán, asi pred 76,5 až 75 miliónov rokov). Rod Unescoceratops je medzi leptoceratopsidmi jedinečný svojim rozdielnym tvarom zubov. Podľa kladistických analýz šlo o jedného z najpokročilejších leptoceratopsidov.

Etymológia

Rod Unescoceratops pomenovali paleontológovia Michael J. Ryan, David C. Evans, Philip J. Currie, Caleb M. Brown a Don Brinkman v roku 2012 ako Unescoceratops koppelhusae.
Július Osipovič Stovík

Životopis

Ľudovú školu navštevoval a 1855-1863 študoval na gymnáziu v Banskej Bystrici, 1863-1867 klasickú filológiu na univerzite v Pešti. V roku 1867-1868 krátko profesor na gymnáziu v Banskej Bystrici. Národne uvedomelý študent a pedagóg perzekvovaný uhorskou školskou vrchnosťou, emigroval do Ruska. Ako stredoškolský profesor, inšpektor a školský radca žil vo Feodosii na Kryme; udržiaval kontakty so slovenskými politickými i kultúrnymi kruhmi, pravidelne navštevoval Banskú Bystricu. Člen Muzeálnej slovenskej spoločnosti (MSS). Roku 1892 vyznamenaný Radom sv. Vladimíra a povýšený do šľachtického stavu. Autor lyrickej básnickej zbierky a spisu o najstarších dejinách Slovanov.
Basketbalista roka

Basketbalista roka je anketa o najlepšieho hráča a hráčku basketbalu. V období Česko-Slovenska ju od roku 1965 vyhlasovala sekcia basketbalu ÚV ČSTV, od roku 1970 potom Basketbalové združenie ČSTV a od roku 1990 občianske združenie Českej a slovenskej basketbalovej federácie. Po zániku Česko-Slovenska anketu vyhlasujú Česká basketbalová federácia a Slovenská basketbalová asociácia.
V mužskej kategórii je päťnásobným víťazom ankety bývalý česko-slovenský reprezentant, Slovák Stanislav Kropilák, , ktorý je tiež desaťnásobným víťazom (1975 – 1984) obdobnej ankety o najlepšieho basketbalistu Slovenska. Štvornásobnými víťazmi ankety sú František Konvička a Zdeněk Kos a v ženskej kategórii, tri hráčky: Anna Kozmanová, Helena Malotová-Jošková a Milena Jindrová.
Česká basketbalovová federácia a Asociácia ligových klubov v roku 2001 vyhlásili anketu o najlepšieho českého basketbalistu 20. storočia. Víťazom bol vyhlásený Jiří Zídek st., na druhom a treťom mieste boli Kamil Brabenec a Ivan Mrázek. Najlepšou českou basketbalistkou storočia sa stala Milena Jindrová. 
Slovenská basketbalová asociácia vyhlásila anketu o najlepšieho basketbalistu Slovenska 20. storočia, ktorej výsledky boli vyhlásené v decembri 2000, víťazom sa stal Stanislav Kropilák.
Intuicionizmus

Intuicionizmusje smer filozofického zdôvodňovania matematiky, ktorý vznikol na začiatku 20. storočia v súvislosti s polemikou o jej teoretických základoch a podľa ktorého presné matematické myslenie sa zakladá na racionálnej intuícii.
Areios (kresťan z Alexandrie)

Areios (alebo lat. Arius, * 256 – † 336) bol kresťanský kňaz z Alexandrie, od ktorého dostal názov arianizmus ako jeden z heretických smerov 4. storočia.

Dejiny konfliktu

Roku 318 sa rozvinula christologická diskusia a došlo ku sporu medzi alexandrijskym biskupom Alexandrom a Ariusom, pri ktorej Arius obvinil Alexandra zo sabellianizmu. Koncil, ktorý Alexander zvolal, Aria exkomunikoval.
Arius mal značné množstvo priaznivcov a spor sa rozšíril z Alexandrie na celý kresťanský Východ a Arius našiel útočisko u Eusebia z Kaisareie.
Cisár Konštantín I. potreboval vo svojej ríši zaistiť jednotu kresťanov, a preto roku 325 zvolal koncil do Nikaje, ktorý sa nazýva 1. nikajský. Tu bola Áriova náuka označená za herézu.
Arius bol poslaný do exilu, avšak už roku 328 na príhovor biskupa Eusebia z Nikomédie bol povolaný späť. V tom istom roku sa alexandrijskym biskupom stal Atanáz Alexandrijský (Atanáš).
Roku 335 bol Arius cisárskym výnosom rehabilitovaný. Vyjadril svoj súhlas s tým, že podpíše Nikajské vyznanie, avšak skôr ako bol v Konštantínopole prijatý späť do spoločenstva cirkvi, náhle zomrel.
Cádiz CF

História

Cádizu sa podarilo po prvýkrát postúpiť do Primera División v sezóne 1977/78, potom ako strávil skoro celé dve desaťročia v Segunda División.
V osemdesiatych a deväťdesiatych rokoch klub dostal prezývku "Žltá ponorka", pre svoju schopnosť skoro každú sezónu sa tesne udržať v Primera División a „nepotopiť“ sa nižšie, napriek tomu, že väčšinu sezóny strávil na úplnom „dne“ súťaže.
V júni 2008 Cádiz zostúpil až do Segunda División B, v ktorej však zotrval iba jednu sezónu a v súčasnosti hrá druhú najvyššiu španielsku futbalovú súťaž, Segunda División.
La Veuve (Marne)

Poloha

Obec má rozlohu 24,41 km². Najvyšší bod je položený 143 m n. m. a najnižší bod 83 m n. m.

Obyvateľstvo

Počet obyvateľov obce je 619 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Debrecínsky obvod

Debrecínsky obvod (maď. Debreceni kistérség) je bývalá administratívna jednotka v Maďarsku v Hajducko-bihárskej župe. Jeho sídlom bolo mesto Debrecín.
Essoyes (obec)

Poloha

Obec má rozlohu 35,57 km². Najvyšší bod je položený 337 m n. m. a najnižší bod 175 m n. m.

Obyvateľstvo

Počet obyvateľov obce je 693 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mobile Launcher Platform

Mobile Launcher Platform alebo MLP (doslova Pojazdná odpaľovacia plošina) je dvojposchodové zariadenie, ktoré NASA používala na prepravu a odpaľovanie rakiet Saturn V a Saturn IB v rámci programov Apollo, Skylab a Apollo-Sojuz. Donedávna sa používala na prevoz raketoplánu z montážnej haly na odpaľovaciu rampu 39 v Kennedyho vesmírnom centre.

História

MLP bola vyvinutá ako súčasť systému vertikálnej montáže a prepravy kozmických lodí, ktorý NASA umožňoval prípravu týchto plavidiel v štartovej pozícii, čím odpadla nutnosť zdvíhania alebo prenášania horizontálne zostavovaných rakiet na odpaľovaciu plošinu (metóda, ktorú si zvolili pre svoj vesmírny program Rusi).
NASA pôvodne postavila tri pojazdné odpaľovacie plošiny, ktoré mali v 60. a 70. rokoch minulého storočia slúžiť na prepravu a odpaľovanie rakiet Saturn V vypúšťaných počas programu Apollo. Každá plošina mala pôvodne jediný výfukový prieduch pre motory Saturnu V, 120-metrovú odpaľovaciu vežu s niekoľkými ramenami, ktorá umožňovala, aby sa na raketu mohli ľahko dostať technici i astronauti. Tesne pred štartom sa ramená od Saturnu odpojili. Pohyb MLP zaisťovalo pásové vozidlo Crawler-Transporter postavené v závode Marion Power Shovel v štáte Ohio.
Pre Skylab a program Apollo-Sojuz bola použitá menšia raketa Saturn IB, preto musela byť MLP č. 1 upravená, aby z nej mohol Saturn IB štartovať a použiť existujúcu odpaľovaciu vežu a jej ramená.
Podlužianka

Podlužianka je vodný tok na území okresu Levice, je to pravostranný prítok Sikenice s dĺžkou 37 km, je tokom V. rádu.

Prameň

Pramení v Štiavnických vrchoch na západnom úpätí Ostrého vrchu (633,2 m n. m.) v nadmorskej výške cca 525 m n. m.
Corquoy

Poloha

Obec má rozlohu 22,62 km². Najvyšší bod je položený 174 m n. m. a najnižší bod 128 m n. m.

Obyvateľstvo

Počet obyvateľov obce je 241 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lovčica-Trubín

Polohopis

Časť obce Lovčica–Trubín – Lovčica leží v severozápadnej časti Žiarskej kotliny v doline Trubínskeho potoka. Odlesnenú pahorkatinnú časť chotára v kotline tvoria treťohorné uloženiny (zlepence, pieskovce) so zvyškami staroštvrtohorných štrkov, zalesnenú časť v pohorí Vtáčnik tvoria ryolity a ryodacity. Je tu kyselka. Lesný porast predstavuje jedľa a buk. Prevládajú hnedé lesné pôdy. Nadmorská výška obce v tejto časti je v jej strede 330 m, v jej chotári 270 - 833 m.Najvýznamnejší objekt v obci je rímskokatolícky kostol.

Prírodné podmienky

Z celkového druhového spektra vtákov boli uvedené pozorovania z predošlých rokov a z obdobia realizácie výskumu z okolia výskumných plôch, teda z okolia transektov. Tieto pozorovania nie sú výsledkom uceleného výskumu, sú náhodné. Dokresľujú však význam lokality preťah vtáctva, umožňujú spresniť priebeh migračných trás v okolí variantov, pričom boli zaznamenané (v predošlých rokoch) viaceré vzácne druhy, ktoré počas komplexného výskumu v septembri 2004 - máji 2005 na samotných transektoch zaznamenané neboli. Výskum populačnej ekológie a synekológie dravcov bol vykonávaný na vybranom území Žiarskej kotliny a Vtáčnika v rokoch 1999 a 2000 (Kicko 2001), v roku 2002 pokračoval na tej istej ploche ako výskum populačnej ekológie myšiaka lesného (Buteo buteo), sokola myšiara (Falco tinnunculus) a orla krikľavého (Aquila pomarina) (Kicko, in press.). Plochy navrhovaných variantov boli súčasťou vybraného územia. Z týchto výskumov boli uvedené len čiastkové výsledky, resp. údaje o najbližších obsadených hniezdach vybraných druhov dravcov. 
V minulých rokoch boli na lokalitách alebo v ich blízkosti pozorované aj ďalšie druhy. Z nich možno spomenúť viacnásobne pozorované ťahy kŕdľov cíbikov chochlatých (Vanellus vanellus), a to tak v jarnom ako aj v jesennom období. Na vodnej nádrži Trubín a Zákruty sa počas ťahu objavujú viaceré druhy kačíc. Raz bol zaznamenaný vzácny kršiak rybožravý (Pandion haliaetus), raz čorík čierny (Chlidonias niger) a raz veľmi veľký kŕdeľ asi 3 000 havranov poľných (Corvus frugilegus). Z ďalších druhov (mimo migrantov), stojí za zmienku napr. pravdepodobné hniezdenie kane popolavej (Circus pygargus) v roku 2001 pod Lovčicou, výskyt orla skalného (Aquila chrysaetos) asi 200 m od variantu č. 1 v roku 1999, častý výskyt sokola sťahovavého v Žiarskej kotline, kam zaletuje za potravou, pozorovanie výra skalného (Bubo bubo) asi 200 m od variantu č. 1 v roku 2000, ktorý podľa údajov členov miestneho polovníckeho združenia hniezdi v Lometínskej doline, pravdepodobné hniezdenie plamienky driemavej (Tyto alba) na družstve asi 200 m od variantu č. 1 asi v roku 1997 a niekoľko málo pozorovaní strakoša kolesára (Lanius minor) v hniezdnom období medzi obcami Lovča a Lovčica.